CELEX: 32014R0275
Language: hu
Date: 2014-01-07 00:00:00
Title: A Bizottság 275/2014/EU felhatalmazáson alapuló rendelete ( 2014. január 7. ) az Európai Hálózatfinanszírozási Eszköz létrehozásáról szóló 1316/2013/EU európai parlamenti és tanácsi rendelet I. mellékletének módosításáról  EGT-vonatkozású szöveg

19.3.2014   
            
            
               HU
            
            
               Az Európai Unió Hivatalos Lapja
            
            
               L 80/1
            
         
      A BIZOTTSÁG 275/2014/EU FELHATALMAZÁSON ALAPULÓ RENDELETE
   
   (2014. január 7.)
   az Európai Hálózatfinanszírozási Eszköz létrehozásáról szóló 1316/2013/EU európai parlamenti és tanácsi rendelet I. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Hálózatfinanszírozási Eszköz létrehozásáról, a 913/2010/EU rendelet módosításáról és a 680/2007/EK és a 67/2010/EK rendelet hatályon kívül helyezéséről szóló, 2013. december 11-i 1316/2013/EU európai parlamenti és tanácsi rendeletre (1) és különösen annak 21. cikkére,
   mivel:
   
               (1)
            
            
               Az 1316/2013/EU rendelet 21. cikke (3) bekezdésének megfelelően a Bizottság felhatalmazást kap arra, hogy az említett rendelet hatálybalépését követő egy éven belül olyan, a közlekedésfinanszírozás prioritásait részletező felhatalmazáson alapuló jogi aktusokat fogadjon el, amelyeket az Európai Hálózatfinanszírozási Eszköz időtartama alatt a 7. cikk (2) bekezdése alapján támogatható munkaprogramokban figyelembe kell venni. Ezért lényeges, hogy a közlekedésfinanszírozás prioritásait részletező felhatalmazáson alapuló jogi aktust a munkaprogram elfogadását megelőzően elfogadják.
            
         
               (2)
            
            
               A 21. cikk (3) bekezdésének megfelelően a közlekedésfinanszírozási prioritások meghatározása során tekintettel kell lenni az 1316/2013/EU európai parlamenti és tanácsi rendelet 7. cikkének (2) bekezdésében felsorolt, az 1315/2013/EU rendeletnek (2) megfelelő, a közös érdekű projektekhez hozzájáruló támogatható intézkedésekre.
            
         
               (3)
            
            
               Az 1316/2013/EU rendelet 7. cikkének (2) bekezdésében felsorolt támogatható intézkedéseket e rendelet 10. és 11. cikke tovább részletezi, meghatározva ezen intézkedések maximálisan alkalmazható támogatási mértékét. Ezért a közlekedésfinanszírozási prioritások részletezése érdekében helyénvaló az említett cikkekben szereplő intézkedéseket alapul venni.
            
         
               (4)
            
            
               Az 1316/2013/EU rendelet I. mellékletének I. részében szereplő közös érdekű projektek az 1316/2013/EU rendelet 17. cikke (3) bekezdésében említett többéves munkaprogramok keretében támogathatók. Az I. melléklet I. részében nem szereplő, de az említett rendelet 7. cikkének (2) bekezdése értelmében támogatható programok az éves munkaprogramok keretében támogathatók.
            
         
               (5)
            
            
               Tekintettel arra, hogy az 1316/2013/EU rendelet 21. cikkének (3) bekezdése az 1316/2013/EU rendelet 4. cikkének (2) bekezdésében meghatározott, közlekedéssel kapcsolatos célokra utal, e felhatalmazáson alapuló rendeletben is helyénvaló az említett célokra utalni.
            
         
               (6)
            
            
               Tekintettel arra, hogy a pénzügyi eszközök az éves munkaprogramok keretében részesülnek uniós hozzájárulásban, indokolt szerepeltetni a jogi aktusban az ennek megfelelő prioritást.
            
         
               (7)
            
            
               Az 1316/2013/EU rendelet 5. cikke (2) bekezdésének b) pontjában felsorolt programtámogató tevékenységek, amelyek a Bizottságnál az Európai Hálózatfinanszírozási Eszköz irányítása során felmerülő technikai és igazgatási segítségnyújtási kiadásokból állnak, és amelyek a pénzügyi keretösszeg legfeljebb 1 %-át teszik ki, nem tartoznak a munkaprogramok hatálya alá. Az 1316/2013/EU rendelet 7. cikke (2) bekezdésében előírt és 5. cikke (2) bekezdésének a) pontjában említett, a közös érdekű projektekhez hozzájáruló programtámogató tevékenységek azonban a megfelelő prioritással felvételre kerülnek a munkaprogramok közé.
            
         
               (8)
            
            
               Az 1316/2013/EU rendelet 5. cikke (1) bekezdésének a) pontjában említett minden erőforrást, beleértve a Kohéziós Alapból átcsoportosított forrásokat is, ugyanezen munkaprogramok fogják lefedni. A szóban forgó rendelet 11. cikkének megfelelően a Kohéziós Alapból átcsoportosított források egyedi ajánlattételi felhívások tárgyát fogják képezni.
            
         
               (9)
            
            
               E rendeletnek az Európai Unió Hivatalos Lapjában való kihirdetését követő napon kell hatályba lépnie, hogy az 1316/2013/EU rendelet 17. cikkének (3) bekezdésében előírt végrehajtási aktusok elfogadására időben sor kerülhessen,
            
         ELFOGADTA EZT A RENDELETET:
   1. cikk
   Az e rendelethez tartozó melléklet az 1316/2013/EU rendelet I. mellékletének VI. részeként egészíti ki a szöveget.
   2. cikk
   Ez a rendelet az Európai Unió Hivatalos Lapjában való kihirdetését követő első napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 7-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 348., 2013.12.20., 129. o.
   
      (2)  Az Európai Parlament és a Tanács 2013. december 11-i 1315/2013/EU rendelete a transzeurópai közlekedési hálózat fejlesztésére vonatkozó uniós iránymutatásokról és a 661/2010/EU határozat hatályon kívül helyezéséről, (HL L 348., 2013.12.20., 1. o.).
   
      MELLÉKLET
      Az 1316/2013/EU rendelet I. melléklete a következő, VI. résszel egészül ki:
      
         „VI.   RÉSZ
         
            KÖZLEKEDÉSFINANSZÍROZÁSI PRIORITÁSOK AZ ÉVES ÉS A TÖBBÉVES MUNKAPROGRAMOK SZÁMÁRA
         
         1.   A többéves munkaprogramok finanszírozási prioritásai
         
         
                     1.1.
                  
                  
                     Finanszírozási prioritások a hiányzó kapcsolódási pontok áthidalására, a szűk keresztmetszetek megszüntetésére, a vasúti átjárhatóság fejlesztésére és különösen a határokon átnyúló szakaszok javítására:
                     
                                 i.
                              
                              
                                 A törzshálózati folyosók előre meghatározott projektjei (vasúti, belvízi, közúti közlekedés, tengeri és belvízi kikötők).
                              
                           
                                 ii.
                              
                              
                                 A törzshálózat egyéb szakaszainak előre meghatározott projektjei (vasúti, belvízi, közúti közlekedés, tengeri és belvízi kikötők).
                              
                           
                                 iii.
                              
                              
                                 Vasúti átjárhatóság.
                              
                           
                                 iv.
                              
                              
                                 Az ERTMS kiépítése.
                              
                           
               
                     1.2.
                  
                  
                     Finanszírozási prioritások a fenntartható és hatékony közlekedési rendszerek hosszú távon való biztosítására, ezzel felkészülve a várható forgalomáramlásra, és lehetővé téve valamennyi közlekedési mód esetében a dekarbonizációt az innovatív, alacsony szén-dioxid-kibocsátású és energiahatékony közlekedési technológiákra való átállás révén, mindeközben a biztonságot is optimalizálva:
                     
                                 i.
                              
                              
                                 Minden közlekedési mód új technológiáinak és innovációjának kiépítése, a dekarbonizációra, a biztonságra és az innovatív technológiákra összpontosítva a fenntarthatóság, az üzemeltetés, az irányítás, a hozzáférés, a multimodalitás és a hálózatok hatékonyságának előmozdítása érdekében.
                              
                           
                                 ii.
                              
                              
                                 Biztonságos és védett infrastruktúra, beleértve a közúti törzshálózat biztonságos és védett parkolóit.
                              
                           
               
                     1.3.
                  
                  
                     Finanszírozási prioritások a közlekedési módok integrálásának és összekapcsoltságának optimalizálására, valamint a közlekedési szolgáltatások interoperabilitásának javítására, ugyanakkor biztosítva a közlekedési infrastruktúrák akadálymentességét:
                     
                                 i.
                              
                              
                                 Egységes európai égbolt – SESAR.
                              
                           
                                 ii.
                              
                              
                                 Folyami információs szolgáltatások.
                              
                           
                                 iii.
                              
                              
                                 Intelligens közúti közlekedési szolgáltatások.
                              
                           
                                 iv.
                              
                              
                                 Hajóforgalom-irányítási és információs rendszerek.
                              
                           
                                 v.
                              
                              
                                 Tengeri gyorsforgalmi utak.
                              
                           
                                 vi.
                              
                              
                                 A törzshálózat csomópontjain – többek között városi csomópontokon – közlekedési infrastruktúrát megvalósító intézkedések.
                              
                           
                                 vii.
                              
                              
                                 A multimodális logisztikai platformokkal való összeköttetések és azok fejlesztése.
                              
                           
               
                     1.4.
                  
                  
                     Programtámogató tevékenységek
                  
               2.   Az éves munkaprogramok támogatási prioritásai
         
         
                     2.1.
                  
                  
                     Finanszírozási prioritások a hiányzó kapcsolódási pontok áthidalására, a szűk keresztmetszetek megszüntetésére, a vasúti átjárhatóság fejlesztésére és különösen a határokon átnyúló szakaszok javítására:
                     
                                 i.
                              
                              
                                 A törzshálózat vasúti, belvízi, közúti közlekedési projektjei, beleértve a belvízi és tengeri kikötőkkel, a repülőterekkel való összeköttetést, valamint a kikötők fejlesztését.
                              
                           
                                 ii.
                              
                              
                                 Az átfogó hálózat projektjei (vasúti, belvízi, közúti közlekedés, tengeri és belvízi kikötők).
                              
                           
                                 iii.
                              
                              
                                 A transzeurópai közlekedési hálózatnak a szomszédos országok infrastruktúra-hálózataival történő összekapcsolására irányuló projektek, különösen a határon átnyúló szakaszok vonatkozásában (vasúti, belvízi, közúti közlekedés, tengeri és belvízi kikötők).
                              
                           
               
                     2.2.
                  
                  
                     Finanszírozási prioritások a fenntartható és hatékony közlekedési rendszerek hosszú távon való biztosítására, ezzel felkészülve a várható forgalomáramlásra, és lehetővé téve valamennyi közlekedési mód esetében a dekarbonizációt az innovatív, alacsony szén-dioxid-kibocsátású és energiahatékony közlekedési technológiákra való átállás révén, mindeközben a biztonságot is optimalizálva:
                     
                                 i.
                              
                              
                                 A többéves munkaprogram által nem lefedett új technológiák és innovációk kiépítése.
                              
                           
                                 ii.
                              
                              
                                 Áruszállítási szolgáltatások.
                              
                           
                                 iii.
                              
                              
                                 A vasúti szállítással járó zaj csökkentése, a meglévő kötöttpályás járművek utólagos átszerelését is beleértve.
                              
                           
               
                     2.3.
                  
                  
                     Finanszírozási prioritások a közlekedési módok integrálásának és összekapcsoltságának optimalizálására, valamint a közlekedési szolgáltatások interoperabilitásának javítására, ugyanakkor biztosítva a közlekedési infrastruktúrák akadálymentességét:
                     
                                 i.
                              
                              
                                 A többéves munkaprogram által nem lefedett telematikai alkalmazások.
                              
                           
                                 ii.
                              
                              
                                 A közlekedési infrastruktúra fogyatékossággal élő személyek általi igénybevételének könnyebbé tételét célzó intézkedések.
                              
                           
                                 iii.
                              
                              
                                 A törzshálózat csomópontjain – többek között városi csomópontokon – közlekedési infrastruktúrát megvalósító intézkedések.
                              
                           
                                 iv.
                              
                              
                                 A multimodális logisztikai platformokkal való összeköttetések és azok fejlesztése.
                              
                           
               
                     2.4.
                  
                  
                     Az Európai Hálózatfinanszírozási Eszköz pénzügyi eszközei
                     
                                 i.
                              
                              
                                 Az Európai Hálózatfinanszírozási Eszköz létrehozásáról szóló rendelet 14. pontja és mellékletének III. része szerinti pénzügyi eszközökhöz való hozzájárulás.
                              
                           
                                 ii.
                              
                              
                                 Az innovatív pénzügyi eszközök programtámogató tevékenységei.”